Diari Oficial de la Generalitat Valenciana


Sumari del DOGV 9520, del 26-01-2023 (2023/715)

Extracte de la Resolució de 23 de novembre de 2022, de la Vicerectora de Sostenibilitat, Cooperació i Vida Saludable de la Universitat de València per la a qual s'aprova la convocatòria de beques per a l'acolliment d'estudiantat d'educació superior afectat pel conflicte d'Ucraïna en la Universitat de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9520

Data del DOGV
:   26-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/715


Data del document
:   26-12-2022

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 23 de novembre de 2022, de la Vicerectora de Sostenibilitat, Cooperació i Vida Saludable de la Universitat de València per la a qual s'aprova la convocatòria de beques per a l'acolliment d'estudiantat d'educació superior afectat pel conflicte d'Ucraïna en la Universitat de València. [2023/715]  
BDNS (identif.): 671907.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/671907)  
  
Primer. Beneficiaris:  
Podran ser beneficiàries d'aquestes ajudes les persones que complisquen els següents requisits:  
a) Tindre la nacionalitat ucraïnesa i no tindre la nacionalitat espanyola o d'algun país de la Unió Europea.  
b) Estar matriculat per primera vegada en estudis oficials de grau o màster de la Universitat de València en el curs acadèmic 2021-22 o en el curs acadèmic 2022-23.  
  
Segon. Objecte:  
Convocar 25 beques per a l'acolliment d'estudiantat d'educació superior afectat pel conflicte a Ucraïna a la Universitat de València i aprovar les Bases que regulen aquesta convocatòria, incloses com a Annex I. La convocatòria està publicada en www.uv.es/uvcooperacio  
  
Tercer. Bases reguladores:  
La convocatoria i les seues bases reguladores es publica en el tauler oficial d¿ anuncis de la Universitat de València i en la pàgina web de cooperació de la Universitat de València: http://www.uv.es/uvcooperacio  
  
Quarta. Quantia:  
La quantia de les beques ascendirà a 6.000 euros per persona beneficiària, en concepte de despeses de matrícula, allotjament i manutenció de l'estudiantat, així com qualsevol altra actuació que contribuïsca directament a millorar l'acolliment i integració d'aquest col·lectiu.  
Les beques s'abonaran mitjançant un únic pagament de 6.000 euros realitzat per transferència bancària a un compte bancari espanyol de la qual siga titular la persona beneficiària.  
  
Cinqué. Termini de presentació de sol·licituds:  
El termini de presentació de les sol·licituds serà de 20 dies des de l'endemà de la data de publicació de la convocatòria en el DOGV, tauler oficial d'anuncis de la Universitat de València i en la pàgina web de cooperació de la Universitat de València: http://www.uv.es/uvcooperacio  
  
València, 26 de diciembre de 2022.- La vicerectora de Sostenibilitat, Cooperació i Vida Saludable (per delegació de la rectora DOGV de 30.05.2022): María Pilar Serra Añó.